উত্তর কোরিয়া
উত্তর কোরিয়ার পর্যটন সরকার দ্বারা কঠোরভাবে নিয়ন্ত্রিত। দেশটির পূর্ব প্রান্তে সাগরের কোল ঘেঁষে অবস্থিত কুমগানসান নামের পর্বত ও অরণ্যময় এলাকাটি মনোরম দৃশ্যের জন্য পর্যটকদের কাছে খুবই আকর্ষণীয়। উত্তর কোরিয়া সরকার জায়গাটিকে একটি পর্যটন এলাকা হিসেবে নির্ধারণ করেছে এবং এটি সরকারের বৈদেশিক মুদ্রা আয়ের অন্যতম উৎস বলে এখানে সমস্ত অর্থের আদান-প্রদান ডলারে সম্পন্ন হয়। রাজধানী পিয়ংইয়াং শহরটিতেও পর্যটকদের জন্য অনেক দর্শনীয় স্থান আছে, বিশেষ করে উত্তর কোরিয়ার কেন্দ্রীয় চিড়িয়াখানাটি।
উত্তর কোরিয়া-দক্ষিণ কোরিয়া সম্পর্ক
২৩ শে নভেম্বর ২০১০ তারিখে উত্তর কোরিয়া দক্ষিণ কোরিয়ার হলুদ সাগরের ইয়েইনপিইং দ্বীপে গোলাবর্ষণ করে এবং দক্ষিণ কোরিয়াও এর বিপরীতে গোলাবর্ষণ করে। দুই দক্ষিণ কোরিয়ার মেরিনার ও দুই বেসামরিক নাগরিক নিহত হয়, এক ডজনেরও বেশি আহত হয়, তিন বেসামরিক নাগরিকসহ প্রায় ১০ জন উত্তর কোরিয় নিহত হয়; তবে উত্তর কোরিয় সরকার এটিকে অস্বীকার করে। শহরটি খালি করা হয়েছিল এবং দক্ষিণ কোরিয়া কঠোর প্রতিশোধের বিষয়ে সাবধান করে দিয়েছিল, রাষ্ট্রপতি লি মিয়ং-বাক নিকটবর্তী উত্তর কোরিয়া ক্ষেপণাস্ত্রের বেস ধ্বংসের আদেশ দেন যদি উত্তেজনা আরো ছড়ায়। উত্তর কোরিয়ার সংবাদ সংস্থা, কেসিএনএ জানায়, উত্তর কোরিয়া কেবল তখনই দক্ষিণে গোলাবর্ষণ করে যখন দক্ষিণ "নিরবচ্ছিন্নভাবে আমাদের সমুদ্র অঞ্চলে গোলাবর্ষণ করেছিল"।